বিএনপির স্থায়ী কমিটির সদস্য ড. খন্দকার মোশাররফ হোসেন যুগান্তরকে বলেন, সরকারের কথাবার্তায় মনে হচ্ছে তারা বিএনপিকে ভয় পাচ্ছে। ভয় থেকেই তারা নানা ধরনের উদ্ভট কথাবার্তা বলছে। কিন্তু আমরা তাদের কথায় হঠকারী কোনো সিদ্ধান্ত নেব না। নির্দলীয় নিরপেক্ষ সরকারের দাবিতে সমঝোতাকেই আমরা অগ্রাধিকার দিচ্ছি। সরকার যাই বলুক শেষ পর্যন্ত এ ইস্যুতে সমঝোতায় আসবে বলে আমরা মনে করি।